Toe sy visum uiteindelik verval en hy moes terugkeer huistoe, het hy sy passie verder kom uitleef deur aan City Varsity te studeer as omroeper en akteur vir beide televisie en die verhoog. Tussendeur sy opleiding het hy aanhou musiek maak by verskeie geleenthede en funksies. Hy ontwikkel sy alter ego, die Skotsman as deel van sy repertoire. By een só funksie word hy raakgesien deur die rocker Valiant Swart wat hom toe saamnooi om met sy groep te toer. In hierdie tyd ontmoet hy vir Ollie Viljoen saam met wie hy vir etlike jare daarna sou optree in sy verskeie gedaantes onder andere as Skotsman, musikant en storieverteller.